OpenLLM-France/wikimedia huggingface dataset:
# Erwanig al Lintier

Oberennoù damheñvel pe handelvoù all zo ivez, gwelout Ervoanik al Lintier.
| ◄ Ivona an Hamon | Erwanig al Lintier | Ar C’hont Gwilhou ► |
* Malloz ar stered hag al loar,
* An heol, pa bar war an douar,
* Malloz ar gliz a gouez d’an traou,
* A roan me d’al lez vammaou.
TRADUCTION. — La malédiction des étoiles et de la lune, — Celle du soleil, quand il brille sur la terre, — La malédiction de la rosée qui tombe en bas, — Je les donne aux marâtres.
Chanté par Maryvonne Bouillonnec, Tréguier.
* Malloz an nenv hag an douar,
* Malloz ar stered hag al loar,
* Malloz ar gliz a gouez d’an traou,
* A roan me d’al lez vammaou.
TRADUCTION. — La malédiction du ciel et de la terre, — La malédiction des étoiles et de la lune, — La malédiction de la rosée qui tombe en bas, — Je les donne aux marâtres.
Chanté par Menguy et Léon, Carhaix.
# Erwan Gwilhou

Oberennoù damheñvel pe handelvoù all zo ivez, gwelout Ervoan Gwillou.
| ◄ Gwilhaouig Kalvez | Erwan Gwilhou | Penherez Keroulaz ► |
* Mar plich ganac’h e chilaoufet
* Eur werz a newe kompozet,
* Trei tra ladira, la la la,
* Trei tra ladira, trei la la la !
TRADUCTION. — S’il vous plaît, vous écouterez — Une gwerz nouvellement composée (bis).
Chanté par Marguerite Philippe, Pluzunet. Phono F. Vallée (Fac. des L., Rennes).
Chanté par Maryvonne le Flem, Port-Blanc.
# Erwanig Prigent

Oberennoù damheñvel pe handelvoù all zo ivez, gwelout Ervoanik Prigent.
| ◄ Penherez Krec’hgoure | Erwanig Prigent | Kerdadraon hag ar Gernewez ► |
* Et Erwanig Prigent d’ar men aour ;
* Biken Landreger ne vo paour,
* Biken Landreger ne vo paour.
TRADUCTION. — Yves Prigent est allé à la mine d’or ; — Jamais Tréguier ne sera pauvre (bis).
Eadem.
* Et Erwanig Prigent d’ar men aour ;
* Birwiken Landreger ne ve paour ;
* Birwiken Landreger paour ne ve,
* Met ar Vilaodri hen atakfe.
TRADUCTION. — Yvon Prigent est allé à la mine d’or ; — Jamais Tréguier ne sera pauvre ; — Jamais Tréguier ne sera pauvre, — A moins que La Villaudry ne l’attaque.
Chanté par Marguerite Philippe, Pluzunet. Phono F. Vallée (Fac. des L. Rennes).
* Et Erwanig Prigent d’ar min aour,
* Biviken Landreger ne ve paour
* Ha ma teu hen d’ar gêr en bue,
* Birviken Landreger paour ne ve.
TRADUCTION. — Yves Prigent est allé à la mine d’or, — Jamais Tréguier ne sera pauvre, — Et s’il revient à la maison en vie — Jamais Tréguier ne sera pauvre.
Chanté par Marie-Louise Méhauté, Trégonneau. Phono Y. le Moal.
# Erc’h

| ◄ An avel | Erc’h | Ar c’henta bragou ► |
D’an Aotrou Monfort.
* Skleur ar mintin a luc’h war liven-gein Arre,
* Golôet gant an erc’h kouezet a-raok au de.
* Den er-maez, er menez ; ar saout ’lezer er c’hraou.
* Ar parkou a chom mud, digeflusk an holl draou.
* An oabl gwer a hinon ; ne c’houez banne avel.
* Er pellder ne glever ’met lenv ar gornigell.
* Hiboud an dour er waz ’ziskouez hepken buhez ;
* War veg ar bodou lann e kaver, o truez !
* Al lapouz enkrezet o krena gant an naon.
* Ar bed ’zo sebeliet ’vel pa vefe e kaon.
* En tu-hont d’ar c’hoajou ar brini a vandenn
* War o eskell pounner a weler o tremen,
* O vont war-zu ar Yun ’vit kavout da zibri
* ’N eur furchal en toullou prenved ha loustoni.
* Difoun war goad Mokun e sav eun heol gorrek
* A ra steredenni kribenn ar Roc’h Vechek.
* Ar c’hloc’h bihan en tour en deus toniou klemmus
* A zins en eur vervel e mouez an Anjelus.
# Prizouniet

| ◄ Soun | Prizouniet (gand eunn ton) | Enn distro da Vreiz-Izel ► |
* Klemmit, klemmit, klemmit, dourigou ster Pountlez,
* Enn eur redet a-dreuz ar raoz hag ar c’hressoun,
* Kag er bloaz-ma, siouaz ! ne d-inn ket da Dreflez ;
* E kear, e-kreiz ann trouz, e rank chom ho mignoun.
* Sonj hoc’h euz, warlene, d’ann abardaez ez eann,
* Evit gwelloc’h huvreal, aliez e ribl ann dour,
* Hag e welenn va skeud, ivez skeud ar pount mean,
* Ken freaz ebarz er ster eged er mellezour.
* Evel p’oann bihanik va c’haloun a dride
* Perag ? Ne c’hallfenn ket avad hen lavaret ;
* Eul levenez ken braz er galoun, enn ene,
* E komzou nag e skrid ne vez ket displeget.
* O welet ar frankiz a gollann er bloaz-ma,
* Tenvaloc’h ha strisoc’h o kavinn va frizoun,
* Noz-deiz va daoulagad n’ehanint da ouela
* Enn eur zonjal er ster, enn tevenn, er mor doun.
* O ! perag e rankann beva pell diouz va bro !
* Rag me blij d’in kement c’houez ar bizin, ar foenn,
* Ann avel zall ha c’houek euz ann tevenn a zao
* Hag a zo ken iac’huz d’ar galoun ha d’ar penn !
* Klemmit, klemmit, klemmit, dourigou ster Pountlez,
* Enn eur redet a-dreuz ar raoz hag ar c’hressoun,
* Rag er bloaz-ma, siouaz ! ne d-inn ket da Dreflez ;
* E kear, e-kreiz ann trouz, e rank chom ho mignoun.
# Promesseu e zeliér gobér d’unan a ouilieu er Pantecoust, aveit reneuéein énamb er græce ag er Gonfirmation

| ◄ Reneuémant ag er promesseu a Vadiènt | Promesseu e zeliér gobér d’unan a ouilieu er Pantecoust, aveit reneuéein énamb er græce ag er Gonfirmation | Lod ag er Sænt ag en drivet-Urh a benigen, péré e zou canoniset ► |
SPRERET-SANTEL, Doué a garanté hac a druhé, mamen éternel ag en ol græceu ha bénédictioneu, èl ma hoès consacret gouil er Pantecoust é tisquen ar er guettan crechénion d’er gouil bras-men, ha doh hum ziscoein d’en dut é form tædeu tan, ha dré bep sort miracleu aral, eit gober a nehai bugalé de Zoué dré en abondance a hou cræce, ha quel liès a heaul de splannein ér bed dré er sclerdér bras, e hoès reit dehai, eit ou rantein capabl de feahein en drouc-speret guet en nerh drest-ordinær e hoès laqueit én ai, hac en dès groeit dehai douguein er victoër ar anemiset ou salvedigueah ; èl ma hoès bet er vadeleah, ô Speret-Santel ! de reneuéein ém hevér er græceu cair-zé a pe mès receuet er Sacremant a Gonfirmation :
En hum bresantan hinihue dirac oh, prosternet é face hou ç’autær beniguet, aveit hou trugairécat humblemant ag ur græce quer bras, hac eit grateah deoh é presance hou majesté, ha dirac en ol Sænt, hac en Ælet ag er Baraouis, é tihuennein guet courage er uirionéeu ag er fé ; hac hon prest, guet er secour a græce Doué, de scùil ol men goêd, ha de rein mem buhé eit dihuen en ol articleu a fé en llis santel catholiq, apostoliq ha romæn, e hanàuan eit bout gùir Ilis Jésus-Chrouist, é péhani é fal deign perpet bihuein ha merhuel. El-cé re-vou groeit.
# Prezegennou S. Anton

| ◄ S. Anton e kouent Tadou S. Frances | Prezegennou S. Anton | S. Anton er Puy ► |
E doug ar C’horais 1222, ar zant a oue galvet da vont d’ar Chabistr Provincial da Forbi. Er Chabistr-ze ez oa ive eur manac’h bennag euz a Urs Sant-Dominik. An Tad Gratian a bedaz anezho da ober eur zarmoun divar benn Doue. Ar re-ma a glaskaz digarez en eur lavaret n’oant ket goest da gomz dioc’h-tu var eur poent ken huel, o veza n’o doa ket sonjet araok. Enn eur zistrei neuze ouz Anton, ar Provincial a lavaraz :
« Sarmounit ’ta c’hui, » emezhan ! Ar zant, estonet, ne felle ket dezhan genta, dre humilite, kaout an henor-ze, en eur zigarezi n’en doa lennet, abaoue m’oa manac’h, leor all ebed nemed he Vrevier ; mes abarz ar fin e sentaz en despet d’he humilite, hag e tiskuezaz peger bras oa an tân euz a garantez Doue enn he galoun. He c’huiziegez, he spered lemm hag an nerz euz he gomzou a zouezaz kement an holl, ma oue heb dale hanvet gant ar Provincial da brezeger er Romagn. Prest goude, ar Patriarch santel, Frances a Asiz, o veza klevet komz euz he zantelez, her c’hargaz da brezek er c’harteriou all.
# Promese Doue

| ◄ Santelez Jehovah | Promese Doue | Ar magnificat ► |
* 1. Sevomp-ni breudeur, sevomp ’ta,
* Rag setu hor Mestr ama
* Hanter noz! Jesus a dosta
* Eru eo da barisa. (bis)
* 2. Grant he bobl da ren e teui
* ’Vit delivra he Ilis,
* Ha prest ez a d’he c’huruni
* Euz a c’hloar hag a justis. (bis)
* 3. N’az pez ket auon, tropel bihan,
* Te zo gant an Tad karet.
* Ra vezo atao kroaz an Oan
* Da unik banier bepred. (bis)
* 4. Ma ve ar bed enep d’id-te
* He zisprizou vo da c’hloar
* Karante, esperans ha fe
* A roio d’id ar victoar. (bis)
* 5. Gloar da Jesus-Krist ma Zalver
* En Doue seul me esper.
* Hag em c’halon me a ador
* Jesus-Krist ma Redemptor. (bis)
# Pried er barh

| ◄ Ar en deulin, eit m’iné peur. | Pried er barh | Tristedigeh er Helt  ► |
« Beati pauperes spiritu, quoniam ipsorum est regnum cœlorum ».
(Matth. V, 3.)
Euredet omb bet dé mem badient : Kloh en iliz goh én tour e soñné, Héol mat gourhelén én oebl e splanné, Er bleù e vleùé ér yéot ar en hent, ’Mesk er guinih eur éned e gañné : Euredet omb bet dé mem badient.
Ken koh èl en Douar e oé me fried ; Nitra ne gleùé, ne ùélé nitra, Dall e oé ha bouar, kam ha ramskoéiet, Biskoah ur minhoarh ar hé fas goénùet : Ken koh èl en Douar e oé me fried... Meit Doué e ra mat oll er peh e ra.
A pe oen bihan, guiù él ul labous, Kousket ém havel étal hé guélé,
Hi me luskellé, hi me luskellé En ur gañnal d’ein soñnenneu ken dous Ma té dareu d’ein, ha mé e ouélé, Me ouélé didrous é kléùout men Dous.
O soñneneu vraù hé dès soñnet d’ein, Leih a vleu hunvré hadet a vréhad, Biskoah n’hou kleùan heb adhirvoudein, Birùiken n’hellin, guir, hous ankoéhat ! O soñneneu vraù hé dès soñnet d’ein, Hui zo grouienneu me halon Breihad.
Chonjal én treu marù zo me flijadur : Nag a fulenneu édan ou ludu ! Pe saù diragonn mem buhé krouédur, Hé houn ra ém hreiz él ul loskadur,
Rag ne uélan kén, — huerùet plijadur ! Dalbéh étalonn, meit me fried du.
Distér e oen hoah a gorv hag a oed Penn donn bet kaset un dé d’er hloerdi. Perag em heuli, o pried amoed ?... P’hi dés men guélet é vont d’er studi, — Dister e oen hoah a gorv hag a oed, — Che-ma-hi genein ar dreuzeu en ti.
Me maget hé dès, hi oé ar mé zro ; (vers manquant?) Ha kohet em ès, ha m’em ès kresket, Ha me fried du, get n’hé haren ket, Un noz, pe oé hi é kousket d’hé zro, Aùit hé huitat, ’m és kuiteit mem bro.
Meit rédet hé dès a-herr ar me lerh ’N ur voket d’hé dorn, él er vugalé. Get hé adguélet ’m ès kollet me nerh,
Ha kousket hon ès ér memès guélé ; Ha Doué e ras d’emb deu a vugalé, Doué e gasas d’emb ur mab hag ur verh.
Me mab e zo bet badiet Glahar, Ha me merh e rér er Fé anehi... Anzaùet em és me fried, m’hé har, Youank hé havan, ha koant, ha heb par, Ha hi zo félan ataù él ur hi : Anzauet em és me fried. M’hé har.
Baléein e ramb breman dré en Douar, Me moéz doh mem bréh, me mab ar me skoé, Hag ar me halon me merh e bed Doué. É meur a gornad éh omb bet hon pouar : Euriou kun hon ès, déieu garù eùé... Hag ar me halon me merh e bed Doué.
E rédek er bed, o ! meur a gilé ’N dès sterdet men dorn duzé ha duman ; Siouah ! Karanté mab-dén, aùel é : ’N ur ùélet me moéz ha mem bugalé Oeit int kuit en eil ar lerh é gilé, Hag éh onn chomet me unan breman.
Hag é vinn elsé bepred me unan. Fal-sellet d’en dud ha hetet geté. Raksé get men Doué un dra ’ houlennan : Mont béan de ziskuih en É garanté. . . . . . . . . . . . . . . . . . . . . . . . . . . . . . . . . . . . . . . . . Ya. Er bed e vinn bepred me unan Rak me fried peur zo er Beurante !
1912.
# Prinsez ar Gwilhou

Oberennoù damheñvel pe handelvoù all zo ivez, gwelout Ar C’homt Gwillou.
| ◄ Ar C’hont Gwilhou | Prinsez ar Gwilhou | Fransoisig ha Pierig ► |
* « Demad d’ac’h, berjeren, el lan gant o tenved,
* Da biou eo ar zon vrao-ze aze ganet,
* Da biou eo ar zon vrao-ze aze a ganet ? »
TRADUCTION. — « Bonjour à vous, bergère, sur la lande avec vos moutons, A qui a été faite cette jolie chanson que vous chantez (bis) ? »
Chanté par Marguerite Philippe, Pluzunet. Phono F. Vallée (Fac. des L. Rennes).
# Prof

| ◄ Kentel d’ar barz yaouank | Prof | Eur stereden a sav ► |
* Nann, va mouez na n’ eo ket lirzin,
* Na badfe ket pell.
* Salv-o-kras, an aër zo sklintin,
* En Kerne uhel…
* Evelse me gred e kleofet,
* Hekleo an tamm son,
* En enor deoc’h am euz savet.
* War ar c’haëra ton !
* Dudius meurbed e kavan
* Ho kalon breizad.
* Gras d’eoc’hui muioc’h e karan
* Kavel va c’hentad.
* Ia, breman meuz anaoudegez…
* Kaërder ar mene,
* Douster birvidik va mestrez,
* Iez ar garante !…
* Ho soniou evel ar sklêrder
* A lintr em c’halon.
* Ar c’hlanvour a zo deut seder,
* O barz koz gwirion !
* An neb a gar e vro santel
* Na vo morse paour.
* Peurbadus, eneou Breiz-Izel.
* Raï d’eoc’h ar Gouriz Aour.
* Stard ’n ho sav, c’houi ho peuz dalc’het
* Giz eur gourenner,
* Brud ha lorc’h langach ar Gelted,
* Herr ar ouennou ter.
* D’eoc’h difennour hor peadra,
* Gedour an douar,
* Enor d’eoc’h evel d’ar brasa
* Telenner dispar !
* Iaouankiz, tolomp hon tokou,
* Ha c’hui pennou skan,
* Laket mad en ho sperejou,
* Hano an den-man !
* Meulomp holl, ni poblou a Vreiz,
* Rolland ar barz mad.
* A galon digasomp a leiz,
* Koat iac’h d’an Tantad !
# Pried an ineou

| ◄ Meulodi Doue | Pried an ineou | Hano Jesus ► |
"Jesus gwir bried"
* 2.
* Abaoue pell amzer
* Hep da zikour,
* Ez oun ma Zalver,
* Siouaz! eur pec’her,
* Ez oun ma Zalver
* Da enebour.
* 3.
* Ia, me a zo bet
* Bete vreman.
* Oh! ken obstinet,
* Pec’her kaledet,
* Pec’her ankeniet
* Chanch a renkan.
* 4.
* Te c’heuz pardounet
* Eul laer publik
* Eun den dianket,
* Eur vreg debordet,
* Te c’heuz pardounet
* Eur mab prodik.
* 5.
* Te a zo bepred
* Eur gwir Zalver,
* na c’hoantaez ket
* E ve den kollet
* Na c’hoantaez ket,
* Maro ’r pec’her.
* 6.
* Deud eo an devez
* Ma kensagrin
* A rest va buez
* Da garet Doue,
* A rest va buez
* D’he zervichi.
# Tostaat a ra heol splann ar beure

Oberennoù damheñvel pe handelvoù all zo ivez, gwelout Tostat a ra heol splan.
| ◄ Kanomp holl meuleudi da Vamm Doue | Tostaat a ra heol splann ar beure | An noz war ar bed a ziskenn ► |
* Tostaat a ra heol splan ar beure
* Ar c’houlz a zo d’in da sevel
* Da genta e fell d’in koulskoude
* Dihun ma c’halon a vugel
* Dihun ha digor ma c’halon
* Ha ma mouez ivez
* Da gana d’am Mamm, d’am Itron :
* Ave ! Ave !
* Evnig skanv en amzer o nijal,
* Beure mat ’lavar e sonig,
* ’hed an deiz betek an noz tenval
* Morse ne davo e vouezig :
* Evel-se, Mari, hep paouez,
* E rankan bemdez,
* Ho saludi gant levenez.
* Ave ! Ave !
* Eun deiz all evidoun a darzo,
* Na pebez spont ’vit ma spered !
* Sklaset em gwele, ma c’horf maro
* Da c’houlou deiz ne savo ket :
* Eus an Nenvou, d’am diarbenn,
* Diskennit neuze,
* Ha d’eoc’h e kanin da viken :
* Ave ! Ave !
# Tostat a ra heol splan

Oberennoù damheñvel pe handelvoù all zo ivez, gwelout Tostaat a ra heol splann ar beure.
| ◄ Kanomp ol meulodi da Vam Doue | Tostat a ra heol splan | An noz war ar bed a zisken ► |
1. Tostat a ra heol splan ar beure, Poent eo d’in finval ha zevel,
Da gentan e fel d’in koulskoude Dihun ma c’halon a vugel : Dihun ha digor ma c’halon Ma genou ive, Da ganan d’am Mam, d’am Itron : Ave, ave !
2. Evnik skanv en amzer o ninjal Beure-mad a lar e zonik, Hed an de, betek an noz teval Morse na davo e vouezik : Evel-se. Mari, hep paoues, Me renk hed an de, Ha saludi gant levenes, Ave, Ave !
3. Eun de al evidon a darzo, O sonjal e spont ma speret ! Sklaset em gwele, ma c’horf maro, Da c’houlou-de na zavo ket : Euz an Envou d’am diarben Diskenet neuze, Ha d’ac’h me gano da viken : Ave, Ave.
K. G.
# Tostat da Zoue

| ◄ Ilis Jesus | Tostat da Zoue | Levr ar c’hras ► |
"Eun Deiz mad"
* 2.
* Da eur feunteun brudet pell, eur vaouez a dostaz
* Hep anaout ar Zalver, he druez hag he c’hras.
* Deuet evit tenna dour, leun a bec’hed c’houero,
* E kavaz eno raktal, dour euz eur feunteun veo.
* 3.
* Komzou an estranjour-ze a dreuzaz he c’haloun,
* Hec’h ourgouil oe diskaret dre druez, tra eston,
* An donezon a Zoue zo brema, anat mad,
* Brasoc’h oa ’n estranjour ze evit Jakob he zad.
* 4.
* Raktal e redaz buhan da c’hervel tud kear holl,
* Glac’haret oa o welet, re all o vont da goll
* Deuet gwelet ’ta eun den, ar C’hrist, ar Zalver eo
* Ganthan ema a-dra-zur, ar iec’hed an dour beo.
* 5.
* Deuz Jesus, deuz ’ta da rei euz feunteun vad da c’hras.
* An dour beo ze euz an env, ha tor hon zec’hed bras
* Pa hor bezo-ni tanveet da beoc’h da garante,
* Atao ’vidoud e vevfomp en tro pad hon bue.
# Toniou

| ◄ An Autrou Fich-Fich | Taulen  ► |
# Tog ann efer gist

| ◄ Mamm ann avalo | Tog ann efer gist | Zon ar mezwier ► |
Me a fell d’in chanch a etad ;
Ann hini ’m eus na n’ê ket mad.
Eramptantouri, touri, touridaine ! Eramptantouri, touri, tourida !
Me fell d’in-me beza toger,
Honnès ê ar gwellan micher ;
Ispicial ’wit ar bla-man,
Honnès ’c’h ê ’r vicher ar gwellan ;
’Spicial tog ann efer gist :
Hennès a ve bepred en risel.
A-wechou cousq e-mès, en noz,
A-wechou all ve paket clos,
En mesc ann tan hac al ludu :
A-barz ve de ’n e chanchet tu.
Ewan Nicolas. — Plourio.
# Tolen eured

* 1
* Petra zo ’neve er c’harter,
* Pa vrall ken laouen ar c’hleier ?
* N’oc’h ket, marvad, eus ar c’hontre,
* Pa ne oaret ket an doare ? (bis)
* 2
* Ne glevet ket mouez ar biniou
* O tisrevel ar goulennou ?
* E vouez en avel o nijal
* A lak yaouankiz da dridal.
* 3
* Pignomp aman war ar garrek ;
* Klevet a ran trouz ar c’hezek :
* Sell int du-hont o tiflukan ;
* Yannig ar Mestr ’zo da gentan !
* 4.
* Eun dek pe daouzek ahendall,
* War ar rubaniou o poanial ;
* Hag erfin mab ar c’hemener
* Bet eilpennet war al leur-gêr…
* 5.
* Setu breman ar c’harr eured
* Livet en fresk ha rubaniet ;
* An dud enor, ar zonerien,
* Ha gante ar c’houlennerien
* 6.
* Ar meliner koz en eun tu,
* Gant baz valan ha lêrou ru,
* Hag ar meliner$^{[sic]}$ en tu all
* Prest da ganan ha da zansal.
* 7.
* O c’harg, betek varc’hoaz vintin,
* Eo lakat an dud da c’hoarzin,
* Ober jolori hag ardou,
* Pa vo « dro-zans an askorniou. »
* 8.
* Nag a c’hrizilhen o tintal
* Ha nag a girri o ruilhal !
* An nec’hamant hag ar vizer
* A zo ankoueet ’barz ar gêr.
* 9.
* O pegen loc’hus ar Breizad
* Gant e « charban » hag eur jo mad
* War henchou e vro o vale,
* Dishual evel eur roue !
* 10.
* Bombard, biniou, c’hoarz ha dudi
* Ha gwiskamanchou o skedi :
* Ma c’halon a drid ’barz ma c’hreiz
* Dirak tolen eured a Vreiz !
* Koulmig Arvor
# Avanturiou an aotrou Skrabelaou/E Londrez

| ◄ Eur garg ougnoun | E Londrez | E Southampton ► |
Sell, Efflam, kemeromp nerz-kalon, setu ni deja a wel da zouar Bro-Zaoz, em-berr e vezimp e Londrez, kousket e gweleou blod eleac’h ar gwele kalet hon deuz aman.
E gwirionez, wardro kuz-heol, ar vartoloded a oa o tisken an heor, hag ar "Sea-Star", bet brallet eun tam he c’horf var ar mor a zo staget ouz kaë Londrez.
Ar botred a ieaz e kear, ha na zalechont ket da gaout eun hôtel gaër evit koania ha loja.
Pa oe debret o c’hoan e c’houlenchont o c’hambr. En eur zal gaër, koaret mat, daou wele ennhi, e oa kaset an daou vreur da gousket. Diroc’hal a rechont e doug an noz, rak skuiz e oant.
Antronoz da nav heure e savchont, ha goude beza dijuniet ha paët, e iachont da ober eun dro da welet ar gear vraz.
Goude beza sellet e doug an deiz ar paleziou, an ilizou, an touriou kear e teuchont da gousket d’o hotell. Ar pez o devoa great war an deiz, na ree ket kalz a dra d’ezo, rak dija o devoa gwelet kear Bariz, ken brao da nebeuta evel eo Londrez gant he siminaliou du hag he ziez mogedet.
Goude beza tremenet diou nozvez hag eun devez e kear-benn Bro-Zaoz, an daou veachour a gemeraz eul lestr hag a ree diou wech ar zizun ar veach etre Londrez ha Southampton gant marc’hadourez a bep seurt.
Er gear-ze eo e tlient en em renta da genta, mez o veza m’o devoa kavet e Brest eul lestr evit Londrez, ha c’hoant d’ezo da welet ar gear-ze ive, e iachont, sur da gaout prestik goude eul lestr evit o digas da Southampton.
# Avanturiou an aotrou Skrabelaou/E veach dre Vreiz-Izel

| ◄ Kenta pennad | E veach dre Vreiz-Izel | E vuez en e di plouz ► |
Eun devez, euz ar mintin kerkent ha div heur, Srabelaou a gemeraz ar pez vrasa euz e billou, a lakeaz anezo laou hag all en eur zac’h, a guzaz e villejou hag e aour etouez, ha, goude beza laket an alc’houez dindan an nor, ec’h en em lakeaz en hent. Kemer a reaz hent Gwengamp, gwisket evel eur paour o klask an aluzen. Bemdez pa deue an noz, e c’houlenne loja en tiegeziou war ar meaz, ha bemdez e kouske etouez ar plouz er c’hreier, emesk an anevaled.
Demdost da eur miz e oa bet o tont euz Lamball d’ar c’hastell-Nevez. Antronoz vintin e valeaz adarre eur pennadik, hag e tigouezaz en eur bourkik vrao war ribl ar ster vraz a ia euz an Naoned da Vrest, e Lotheï.
Digouezout a reaz abred e ti eur bouteger anavezet er vro dindan an hano a Laou Gam. He-ma heg e wreg a veve braoïk o daou gant o micher. Laou a hed an deiz a ree boutegou, ha Kato a iee da Bleibenn, d’ar c’hastellinn ha d’ar c’hastell-Nevez da werza ar marc’hadourez.
Skrabelaou a welaz e oa eno eul lec’h brao, didrouz evit beva. Goulen a reaz a kaout a c’hellfe eun tiik bennag, marc’had mad wardro eno, evit dont da chom ebarz.
— Fei vad ! a lavaraz Kato, m’o peuz c’hoant da gaout eun ti marc’had mad, me c’hell rei d’eoc’h ar c’hraou a zo stag ouz va zi. Gwechall e talc’hemp eur vioc’h hag eun danvad pe daou, mez breman omp deut da veza re gabac’h, n’omp mui goest da viret outo da vont da laërez, hag hon euz, daou viz zo, gwerzet hon anevaled, ha setu ar c’hraou goullo. Mar d’eo mad ar c’hraou d’eoc’h evit tregont lur ar bla, kemerit-hen. »
— Nan : ugent lur ar bla e roin d’eoc’h, na muioc’h na neubeutoc’h. »
— Allo ! tregont lur, ha me roio ar gwele koz a zo aman e traon an ti d’eoc’h c’hoaz gant an dillad zo ebarz. »
— Great an taol ! Skrabelaou evid an nozvez-ze, a gouskaz en e wele nevez e traou ti ar bouteger, hag antronoz vintin, pa oe skubet brao ar c’haou, tennet ar gweleou kevnid divardro an treustou, e oe laket ar gwele kloz er c’hraou.
Pa oe mestr Skrabelaou en e di, ec’h en em lakeaz raklal da guzat e denzor. Evit-se e reaz gant e gontell eun toull doun en douar dindan e wele, hag e lakeaz unan euz e rochedou da c’holo e villejou hag e beziou aour, hag e taolaz warno an douar tennet ganthan deuz al leur zi.
Breman e welfomp Skrabelaou epad dek vloaz o veva diwar an aluzen. Er foariou tro-war-dro e welimp anezan oc’h asten e zourn droug livet gant ar vizer, an astu.
Evelkent, d’an oad a hanter kant vla, e oa bet red d’ezan dihan da vont d’ar foariou, d’ar marc’hajou da glask an aluzen. Ar remm a gouezaz en e ziwesker, hag e oa bet red d’ezan chom en e di plouz e Lothëi. Tenna reaz neuze deuz an douar e ialc’had, hag e kuzaz e denzor dindan ar plouz en e wele.
# Ar C’hy hac an Dànvad.(2)

| ◄ Ar C’haor hac ar Bley. | Ar C’hy hac an Dànvad. | Al Labourer hac ar Serpant.  ► |
FABL 27.
Ar C’hy hac an Dànvad.
An dànvad citet gant ar c’hy
D’an audianç evit pledi,
Hac e c’houlenne eur bara
Evit eur prest roët dezàn.
Pa voa achuet e blede
Ar paour dànvad a lavare :
Ne anavean qet da gaus ;
Ar gle a c’houlles a so faus.
An testo a voa preparet
A voe neuse ive galvet,
Ar bley, ar bultur, al falcon,
Da c’houd gand piou e voa ’r reson.
Ho deposition roët,
An dànvad a voe condaonet.
Ar c’hy varnezàn a lammas,
Pa voa mad e zroed en debas.
Sans moral.
Meur a zen a ve revinet
Ha lies a vech punisset
Gant jug iniq, fals testeni,
Dre ar valis ha jalousi :
Alies ar gassoni-ze
Allumet gant ar voirione.